text: La Fira de l'Aixada reforça les activitats per al públic familiar
  Tots els detalls de la programació de la Fira de l'Aixada 2020 han estat presentats avui per la regidora de Cultura i Festes, Anna Crespo; el representant de l'Associació Manresa de Festa; Joan Orriols; els membres de la Taula de Coordinació Artística de l'Aixada, Tàtels Pérez i Dani Ledesma; i la representant de la Fundació Turisme i Fires de Manresa, Francesca M. Lliteres. Han assistit també Iván Padilla i l'actriu Fina Sallés.
  Joan Orriols ha mostrat la satisfacció de presentar la programació d'una Fira que compleix 23 anys de permanència interrompuda, oferint als visitants una vessant turística, comercial i cultural que contribueix a la cohesió de barri de ciutat i que millora l'autoestima com a Centre Històric'. El representant de l'Associació Manresa de Festa ha afegit que en aquesta edició es consolida la Plaça Gispert com espai de fira i que, encara que no hi haurà activitats, també s'engalanarà la Baixada dels Drets. Finalment, Orriols ha subratllat el paper 'fonamental i d'integració social' de les entitats de Manresa que fan possible la Fira.